سندھ ءِ مزن شھر کراچی ءَ بلوچ متھدہ مھاز ءِ دزبندی ءَ کراچی پریس کلب ءِ دیم ءَ گوستگیں ماہ ءَ روکپتی بلوچستان ءَ ایرانی لشکر ءِ دست ءَ بلوچ پوریاگرانی کوش ءِ ھلاپ ءَ زھرشانی بیتگ.
چارشمبے ءِ نیمروچ ءَ زالبول، ورناہ ءُ چُکانی دستاں بازیں کچے ءَ پلے کارڈز ءُ بینرز بیتگ اَنت پریس کلب ءِ دیم ءَ بلوچ پوریاگرانی انساپ ءِ لوٹ کنگ بیتگ.
ھمے وھد ءَ بلوچ متھدہ مھاز ءُ بلوچ یکجھتی کمیٹی ءِ رھشوناں تران کنان ءَ گوشت ھواریں دستانی دستاں بلوچ پوریاگرانی کوش بلوچ نسل‌کُشی ءِ درچ اَنت. بلوچ یک دروگیں لکیرے ءَ بھر کنگ بیتگ اَنت ءُ ھردوکیں نیمگاں زُلم ءِ آس جمبور اِنت.
تران کنوکاں گوشت کہ ما یکیں انداماں بندوک اِنت مئے جان ءُ گۆشت یک اِنت روکپت ءُ رودراتک ناں بلوچستان یک اِنت ءُ مئے وتن اِنت.
آیاں گوَشت ما زُلم ءِ ھلاپ ءَ گھگیری بلوچ ءِ ھون ءَ ھوار اِنت بلے مئے کوش ءَ میان اُستمان پرچا بےتوار اِنت.
زھرشانی ءَ کراچی ءَ بندوکیں مردماں ھوار نودربر ءُ جتا جتائیں پھناتاں ھواریں مردماں بھر زرتگ.
زانگ بہ بیت گوستگیں ماہ ءَ روکپت ءُ رودراتکی بلوچستان ءَ جتا کنوکیں لکیر ءِ سر ءَ ایرانی لشکر ءَ تیرگواری کرتگ ءُ بازیں بلوچ پوریاگر بیران بیتگ اَنت.
اے وھد ءَ روکپتی بلوچستان ءِ بازیں شھراں جاورنگیگ اَنت ءُ کار ءُ باری بنجل بند اَنت ءُ میان اُستمان ءَ ھوار بازیں انسانی ھکانی گلاں اے وئیل ءِ زمہ واری ایران کرتگ ءُ ایر جتگ.
سرچمگ: دی بلوچستان پوسٹ